Teātra iela (Liepāja)
Šis raksts ir par ielu Liepājā. Par citām jēdziena Teātra iela nozīmēm skatīt nozīmju atdalīšanas lapu. Teātra iela ir iela Liepājā, kas atrodas Vecliepājas apkaimē. Iela sākas krustojumā ar Lielo ielu, bet beidzas krustojumā ar Skolas ielu. Ielas garums ir ap 128 metriem un to pilnībā sedz asfaltbetons. Kustība Teātra ielā norit abos virzienos. Ielas apbūve sastāv no pirmskara mūra ēkām. Iela sākotnēji bija nosaukta tirgotāja un Liepājas krājkases dibinātāja Frīdriha Hagedorna vārdā. Teātra ielā 4 atrodas Liepājas teātris.